Държавен вестник, бр. 6, 2008 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й  6
РЕШЕНИЕ № 4
ОТ 10 ЯНУАРИ 2008 Г.
за разместване на почивни дни през 2008 г.
На основание чл. 154, ал. 2 от Кодекса на труда
и чл. 55, ал. 2 от Закона за държавния служител
МИНИСТЕРСКИЯТ СЪВЕТ
Р Е Ш И :
1. Обявява 2 май (петък) и 5 май (понедел-
ник) за почивни дни, а 10 май (събота) и 17 май
(събота) за работни дни.
2. Обявява 31 декември (сряда) за почивен
ден, а 20 декември (събота) за работен ден.
Министър-председател:
Сергей Станишев
Главен секретар на Министерския съвет:
Севдалин Мавров
1850
МИНИСТЕРСТВА
И ДРУГИ ВЕДОМСТВА
ВИСШ СЪДЕБЕН СЪВЕТ
ПРАВИЛНИК
за организацията и дейността на админис-
трацията на Прокуратурата на Република
България
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С този правилник се определят зве-
ната на администрацията в Прокуратурата на
Република България, функционалните им ха-
рактеристики, организацията на дейността им,
длъжностното разписание, типовите длъжнос-
тни характеристики на съдебните служители,
статутът на съдебните служители и органите
по назначаването им.
(2) Административните звена в Прокурату-
рата са: администрация на главния прокурор,
администрация на Върховната касационна про-
куратура (ВКП), администрация на Върховна-
та административна прокуратура (ВАП), адми-
нистрация на Военно-апелативна прокуратура
(ВоАП), администрации на апелативните (АП),
окръжните (ОП), военно-окръжните (ВОП) и
районните (РП) прокуратури; администрация
на учебните и почивните бази.
Чл. 2. (1) Администрацията на Прокурату-
рата на Република България е обща и специа-
лизирана, организирана в дирекции, отдели, сек-
тори, служби и самостоятелни длъжности.
(2) Общата администрация подпомага глав-
ния прокурор, неговите заместници, админис-
тративните ръководители на прокуратури, глав-
ния секретар, съдебния администратор, адми-
нистративния секретар и специализираната
администрация.
(3) Специализираната администрация под-
помага прокурорите и военните следователи при
осъществяване на техните правомощия и оси-
гурява технически дейността им.
(4) Служителите в администрацията на Про-
куратурата на Република България са съдебни
служители.
Чл. 3. (1) Главният прокурор назначава и
освобождава съдебните служители в админис-
трацията на главния прокурор, във Върховната
касационна прокуратура, във Върховната адми-
нистративна прокуратура и ръководителите на
учебни и почивни бази.
(2) Главният прокурор определя структура-
та, наименованието на съответните звена, чис-
леността и длъжностите в тях.
(3) Съдебните служители в останалите про-
куратури и в учебните и почивните бази се наз-
начават и освобождават от съответните адми-
нистративни ръководители.
(4) Администрацията се ръководи от съот-
ветния ръководител, подпомаган от неговите
заместници, главен секретар или съдебни ад-
министратори.
Чл. 4. При осъществяването на своята дей-
ност администрацията на прокуратурата съб-
людава принципите на законност, компетен-
тност, отговорност, отчетност, бързина, лоял-
ност и йерархична подчиненост, при спазване
на професионалната етика.
Г л а в а  в т о р а
СТРУКТУРА, ФУНКЦИИ И ОРГАНИЗАЦИЯ
НА РАБОТАТА НА АДМИНИСТРАЦИЯТА
НА ГЛАВНИЯ ПРОКУРОР
Раздел I
Структура на администрацията на главния
прокурор
Чл. 5. (1) Администрацията на главния про-
курор се състои от: главен секретар, кабинет на
главния прокурор, съветник по парламентарни
въпроси и съдебни служители от специализи-
рана и обща администрация.
(2) Администрацията на главния прокурор
координира дейността на административните
звена на ВКП, ВАП, прокуратурите и учебните
и почивните бази на прокуратурата в страната.
Раздел II
Главен секретар
Чл. 6. (1) Администрацията на главния про-
курор се ръководи от главен секретар.
(2) Главният секретар е пряко подчинен на
главния прокурор и:
1. планира, организира и ръководи дейност-
та на съдебните служители;
2. отговаря за управлението на администра-
тивната дейност;
3. въвежда програмни решения по дълго-
срочното планиране, бюджетната политика,
финансите, автоматизацията, снабдяването с
оборудване и връзките с обществеността;